# Eiropas Savienības C 145I/2022

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 145I |
| | |
| Izdevums latviešu valodā | Informācija un paziņojumi | 65. gadagājums2022. gada 1. aprīlis |

ISSN 1977-0952

Eiropas Savienības

Oficiālais Vēstnesis

C 145I

Izdevums latviešu valodā

Informācija un paziņojumi

65. gadagājums2022. gada 1. aprīlis

---

| Saturs | Lappuse |
| --- | --- |
| | V   Atzinumi |
| | PROCEDŪRAS, KAS SAISTĪTAS AR KONKURENCES POLITIKAS ĪSTENOŠANU |
| | Eiropas Komisija |
| 2022/C 145 I/01 | Paziņojums uzņēmējiem, importētājiem un eksportētājiem | 1 |

Saturs

Lappuse

V   Atzinumi

PROCEDŪRAS, KAS SAISTĪTAS AR KONKURENCES POLITIKAS ĪSTENOŠANU

Eiropas Komisija

2022/C 145 I/01

Paziņojums uzņēmējiem, importētājiem un eksportētājiem

1

---

| LV | |
| --- | --- |

LV

---

V Atzinumi

PROCEDŪRAS, KAS SAISTĪTAS AR KONKURENCES POLITIKAS ĪSTENOŠANU

Eiropas Komisija

| 1.4.2022 | LV | Eiropas Savienības Oficiālais Vēstnesis | CI 145/1 |
| --- | --- | --- | --- |

1.4.2022

LV

Eiropas Savienības Oficiālais Vēstnesis

CI 145/1

---

Paziņojums uzņēmējiem, importētājiem un eksportētājiem

(2022/C 145 I/01)

Eiropas Savienība ir pieņēmusi vairākus tiesību aktu kopumus (1) pret Krievijas Federāciju par ierobežojošiem pasākumiem saistībā ar Krievijas agresīvo karu pret Ukrainu, un pret Baltkrievijas Republiku par ierobežojošiem pasākumiem saistībā ar situāciju Baltkrievijā. Visi šie pasākumi ir jāīsteno efektīvi – gan kompetentajām iestādēm, gan ES uzņēmējiem.

Šie pasākumi aizliedz attiecīgo preču tiešu vai netiešu importu vai eksportu un aizliedz apzināti piedalīties darbībās nolūkā apiet šos aizliegumus. Tajos arī noteikts, ka dalībvalstis piemēro sankcijas par šo noteikumu pārkāpumiem.

Ņemot vērā apiešanas risku, ES uzņēmējiem tiek ieteikts veikt attiecīgus pieejamos pienācīgas rūpības pasākumus, lai novērstu pasākumu apiešanu:

| — | eksportējot uz trešām valstīm, no kurām šādas preces var viegli novirzīt uz Krieviju un Baltkrieviju; īpaša uzmanība jāpievērš šādu preču eksportam uz valstīm Eirāzijas Ekonomikas savienībā (EAEU), kurā papildus Krievijas Federācijai un Baltkrievijas Republikai ir arī Armēnijas Republika, Kazahstānas Republika un Kirgizstānas Republika, jo vienā EAEU dalībvalstī esošās preces ir brīvā apgrozībā visā EAEU; |
| --- | --- |

—

eksportējot uz trešām valstīm, no kurām šādas preces var viegli novirzīt uz Krieviju un Baltkrieviju; īpaša uzmanība jāpievērš šādu preču eksportam uz valstīm Eirāzijas Ekonomikas savienībā (EAEU), kurā papildus Krievijas Federācijai un Baltkrievijas Republikai ir arī Armēnijas Republika, Kazahstānas Republika un Kirgizstānas Republika, jo vienā EAEU dalībvalstī esošās preces ir brīvā apgrozībā visā EAEU;

| — | importējot no trešām valstīm, no kurām šādas preces var viegli novirzīt uz ES, sevišķi, ja šīs valstis nepiemēro ierobežojumus importam no Krievijas un Baltkrievijas; tas jo īpaši attiecas uz precēm, kas importētas no citām EAEU valstīm. |
| --- | --- |

—

importējot no trešām valstīm, no kurām šādas preces var viegli novirzīt uz ES, sevišķi, ja šīs valstis nepiemēro ierobežojumus importam no Krievijas un Baltkrievijas; tas jo īpaši attiecas uz precēm, kas importētas no citām EAEU valstīm.

Pienācīgas rūpības pasākumi, ko iesaka veikt eksportētājiem un importētājiem, ir, piemēram, noteikumu ieviešana importa un eksporta līgumos ar mērķi nodrošināt, ka uz importētajām vai eksportētajām precēm neattiecas ierobežojumi. Tie var būt, piemēram, paziņojums, ka šāda noteikuma ievērošana ir būtisks līguma elements, vai līguma klauzulas, kas uzliek saistības trešā valstī esošam importētājam neeksportēt attiecīgās preces uz Krieviju vai Baltkrieviju un nepārdot attiecīgās preces tālāk nevienai trešai personai, kas ir darījumu partneris, kurš nav uzņēmies saistības neeksportēt attiecīgās preces uz Krieviju vai Baltkrieviju, tādējādi radot atbildību gadījumā, ja tas reeksportē preces uz minētajām valstīm.

Uzņēmējiem būtu jāņem vērā, ka, lai novērstu šo noteikumu apiešanu, ES muitas dienesti var veikt stingrākas kontroles un var arī pieprasīt pārliecinošus pierādījumus tam, ka attiecīgās preces netiek importētas no Krievijas un Baltkrievijas un uz tām eksportētas caur trešām valstīm.

---

(1)  https://www.sanctionsmap.eu/#/main

---